BAY ตั้งสำรองลด-รายได้ดอกเบี้ยเพิ่ม ดันกำไร Q1 โต 17% แตะ 8.68 พันล้าน
BAY รายงานกำไรไตรมาส 1/66 อยู่ที่ 8.68 พันล้านบาท โต 17% จากปีก่อนกำไร 7.4 พันล้านบาท หลังตั้งสำรองลด-รายได้ดอกเบี้ยและมิใช่ดอกเบี้ยเพิ่มขึ้น
BAY รายงานกำไรไตรมาส 1/66 อยู่ที่ 8.68 พันล้านบาท โต 17% จากปีก่อนกำไร 7.4 พันล้านบาท หลังตั้งสำรองลด-รายได้ดอกเบี้ยและมิใช่ดอกเบี้ยเพิ่มขึ้น
20 เม.ย. 2566

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานงวดไตรมาส 1/2566 มีกำไรสุทธิ ดังนี้

โดยผลการดําเนินงานในไตรมาส 1 ธนาคารมีกําไรสุทธิอยู่ที่ 8,676 ล้านบาท เพิ่มขึ้นจำนวน 1,258 ล้านบาท หรือ 17% เมื่อเทียบกับช่วงเดียวของปีก่อนมีกำไรสุทธิอยู่ที่ 7,418 ล้านบาท ซึ่งได้รับแรงสนับสนุนหลักจากการเพิ่มขึ้นของทั้งรายได้ดอกเบี้ยสุทธิและรายได้ที่มิใช่ดอกเบี้ย และการลดลงของผลขาดทุนด้านเครดิตที่คาดว่าจะเกิดขึ้น เมื่อเทียบกับช่วงเวลาเดียวกันของปีก่อน
ทั้งนี้ รายได้จากการดำเนินงานในไตรมาส 1/2566 อยู่ที่ 30,045 ล้านบาท เพิ่มขึ้น 6.5% เมื่อเทียบกับช่วงเดียวของปีก่อน 28,221 ล้านบาท ซึ่งปัจจัยหลักมาจากการเพิ่มขึ้นของรายได้ดอกเบี้ยสุทธิและรายได้ที่มิใช่ดอกเบี้ย รายได้ดอกเบี้ยสุทธิอยู่ที่ 21,190 ล้านบาท เพิ่มขึ้น 1,318 ล้านบาท หรือ 6.6% เมื่อเทียบกับช่วงเดียวของปีก่อน 19,872 ล้านบาท ส่วนใหญ่เป็นผลมาจากการปรับเพิ่มขึ้นของอัตราผลตอบแทนของสินทรัพย์ที่ 51 เบสิสพอยท์สะท้อนการเติบโตของเงินให้สินเชื่อและรายการระหว่างธนาคารและ ตลาดเงิน รวมถึงการปรับเพิ่มขึ้นของอัตราดอกเบี้ย
ขณะเดียวกันรายได้ที่มิใช่ดอกเบี้ยไตรมาส 1/2566 อยู่ที่ 8,855 ล้านบาท เพิ่มขึ้น 6.1% เมื่อเทียบกับช่วงเดียวของปีก่อน 8,349 ล้านบาท
นอกจากนี้ผลขาดทุนด้านเครดิตที่คาดว่าจะเกิดขึ้น (ตั้งสำรองหนี้) ในไตรมาส 1/2566 เหลือ 5,799 ล้านบาท ลดลง 14.5% เมื่อเทียบกับช่วงเดียวของปีก่อนที่มีการตั้งสำรองหนี้มากถึง 6,783 ล้านบาท